; ang isa ay may mga kapatid na babaing napapanahon sa pag aasawa, ang isa pay may mga anak na maliliit na nag aantay ng pagkain na waring mga inakay sa pugad na marahil ay mangamatay pagdating ng araw na maalis sa katungkulan; at ang pinakamunti ay may asawang nalalayo, lubhang malayo, na kung hindi tumanggap ng ukol na salapi ay magigipit. at ang lahat ng hukom na iyon, na ang marami sa kanilay may mga budhi at may malinis na hilig, ay nag aakalang ang lalong pinakamabuti nilang magagawa ay ang himukin sa pagkakasundo, sa paraang magbayad si kabisang tales ng buwis na hinihingi. ngunit si tales, gaya ng sinomang may maikling paghuhulo, ay patuloy sa layon, kailan mat nakakabanaag ng katwiran. humihingi ng mga katunayan, katibayan, kasulatan, titulo ngunit walang maipakita ang mga prayle at walang pinanghahawakan kundi ang mga nakaraang pag alinsunod.